94/325/EY: Komission päätös, tehty 19 päivänä toukokuuta 1994, Thaimaasta peräisin olevien kalastus- ja vesiviljelytuotteiden tuontia koskevista erityisvaatimuksista



Virallinen lehti nro L 145 , 10/06/1994 s. 0030 - 0036

Suomenk. erityispainos Alue 3 Nide 58 s. 0036

Ruotsink. erityispainos Alue 3 Nide 58 s. 0036



KOMISSION PÄÄTÖS, tehty 19 päivänä toukokuuta 1994, Thaimaasta peräisin olevien kalastus- ja vesiviljelytuotteiden tuontia koskevista erityisvaatimuksista (94/325/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan 1 kohdan, sekä katsoo, että komission asiantuntija on käynyt Thaimaassa tarkastamassa yhteisöön vietävien kalastustuotteiden tuotanto-, varastointi- ja vientiolosuhteet, Thaimaan lainsäädännön kalastustuotteiden terveystarkastusta ja valvontaa koskevia vaatimuksia voidaan pitää direktiivissä 91/493/ETY vahvistettuja vastaavina, Ministry of Agriculture and Cooperatives, Department of Fisheries, joka on Thaimaan toimivaltainen viranomainen, ja sen tarkastuselin Fish Inspection and Quality Control Division voivat tehokkaasti tarkastaa voimassa olevan lainsäädännön soveltamista, direktiivin 91/493/ETY 11 artiklan 4 kohdan a alakohdassa tarkoitettuun menettelyyn todistuksen saamiseksi on kuuluttava myös todistuksen malli, mainitun todistuksen laadinnassa vähintään käytettävä kieli ja allekirjoittajaa koskevien vaatimusten määrittely, direktiivin 91/493/ETY 11 artiklan 4 kohdan b alakohdan mukaisesti on kalastus- ja vesiviljelytuotteiden pakkauksiin kuuluttava merkintä, joka sisältää kolmannen maan nimen ja alkuperäislaitoksen hyväksyntänumeron, direktiivin 91/493/ETY 11 artiklan 4 kohdan c alakohdan mukaisesti on laadittava luettelo hyväksytyistä laitoksista; tämä luettelo on laadittava Ministry of Agriculture and Cooperatives, Department of Fisheriesin komissiolle lähettämän ilmoituksen perusteella; Ministry of Agriculture and Cooperatives, Department of Fisheriesin on siis varmistuttava direktiivin 91/493/ETY 11 artiklan 4 kohdassa tätä varten annettujen säännösten noudattamisesta, Ministry of Agriculture and Cooperatives, Department of Fisheries on virallisesti vakuuttanut, että direktiivin 91/493/ETY liitteessä olevan V luvun sääntöjä sekä mainitun direktiivin laitosten hyväksymistä koskevia vaatimuksia vastaavia vaatimuksia noudatetaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Ministry of Agriculture and Cooperatives, Department of Fisheries (Fish Inspection and Quality ControlDivision) on Thaimaan toimivaltainen viranomainen, joka valvoo ja tarkastaa, täyttävätkö kalastustuotteet direktiivin 91/493/ETY vaatimukset. 2 artikla Thaimaasta peräisin olevien kalastus- ja vesiviljelytuotteiden on täytettävä seuraavat vaatimukset: 1) jokaiseen lähetykseen on kuuluttava alkuperäinen, numeroitu, määräysten mukaan täytetty, päivätty ja allekirjoitettu, yhden liuskan käsittävä terveystodistus, jonka malli on liitteessä A; 2) tuotteiden on oltava lähtöisin liitteessä B luetelluista hyväksytyistä laitoksista; 3) jokaiseen pakkaukseen, lukuun ottamatta pakkaamattomia, jäädytettyjä ja säilyketeollisuuteen tarkoitettuja kalastustuotteita, on merkittävä pysyvällä tavalla nimi "Thaimaa" ja alkuperäisen hyväksytyn laitoksen hyväksyntänumero. 3 artikla 1. Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion, jossa valvonta tapahtuu, virallisista kielistä. 2. Todistuksessa on oltava Ministry of Agriculture and Cooperatives, Department of Fisheriesin edustajan nimi, virka-asema ja allekirjoitus sekä Ministry of Agriculture and Cooperatives, Department of Fisheriesin virallinen leima, muiden todistukseen tehtyjen merkintöjen väristä poikkeavalla värillä merkittynä. 4 artikla Tätä päätöstä sovelletaan 1 päivästä elokuuta 1994. 5 artikla Tämä päätös on osoitettu kaikille jäsenvaltioille. Tehty Brysselissä 19 päivänä toukokuuta 1994. Komission puolesta René STEICHEN Komission jäsen (1) EYVL N:o L 268, 24.9.1991, s. 15 LIITE A TERVEYSTODISTUS Euroopan yhteis n tarkoitetut Thaimaasta per isin olevat kalastus- ja vesiviljelytuotteet >VIITTAUS KAAVIOON> >VIITTAUS KAAVIOON> LIITE B Hyväksyttyjen laitosten luettelo >VIITTAUS KAAVIOON> >VIITTAUS KAAVIOON> >VIITTAUS KAAVIOON>